Diskusjon:Tron Øgrim

message: Personen som omtales i artikkelen var bidragsyter på norsk Wikipedia.
Vedkommende var kjent som: Togrim og Tronogrim
Øgrim, Tron

message: Jorun Gulbrandsen er ikkje lenger leiar av AKP, etter at Ingrid Baltzersen blei vald til ny leiar under landsmøtet i oktober 2006. http://www.akp.no/nytt/lm-2006.html --Beul nan Uamh 13. nov 2006 kl. 21:07 (CET)
thread_title:  Ny leiar i AKP 

message: Ein brukar har kvalifisert det som stod om at Øgrim bruker Oslodialekt med "Han skriver imidlertid for en stor del om intellektuelle emner, og holder seg til normal fagterminologi; oslodialekten viser seg bare i bøyningsendelser og uttaleformer. Denne talemålsvarianten kalles ofte «ML-dialekt», men Øgrim ville neppe selv bruke denne betegnelsen.". Det er jo nettopp bøying og uttaleformer som i hovudsak utgjer ein dialekt. Det har ikkje noko med emnet ein skriv eller snakkar om, eller om ein spesiell terminologi. Lalsalaam 30. nov 2006 kl. 12:38 (CET)
replies: text: Det kan være gode ideologiske grunner for å ønske at det skulle være slik, men ML-dialekten er svært karakteristisk, og det er ikke tilfelle at Øgrim snakker "Oslodialekt" (som forøvrig også er et upresist begrep). Oslo Øst-språket er ikke en dialekt, men en sosiolekt, og når AKP (m-l)erne flyttet bøyningsformer fra denne sosiolekten over i en ny sosial kontekst, oppstod det en ny sosiolekt. Og hva ligger egentlig i uttrykket "i hovedsak"? Du innrømmer altså at ordforrådet, setningsbygningen osv har en viss betyndning, så når ordforrådet og setningsbygningen bryter så radikalt med det som er normalt og naturlig i dialekten/sosiolekten, er det maksimalt "i hovedsak" sant at Øgrim snakker "Oslodialekt". Juryen 30. nov 2006 kl. 20:28 (CET)
replies: text: :Du meiner altså at om nokon frå aust i Oslo snakkar om det du kallar 'intellektuelle' emne så snakkar dei ikkje dialekta si lenger?  Lalsalaam 1. des 2006 kl. 15:45 (CET)
replies: text: ::Nå er du nesten inne på noe! Dette er et godt, relevant spørsmål som det er mulig å svare på. 
Men for det første er MLerne for det meste IKKE fra Oslo Øst; det er snakk om en språkvariant som har oppstått når en del ungdommer med akademisk bakgrunn og sosial bakgrunn fra middelklassen og oppover har, av forsåvidt gode ideologiske grunner, forsøkt å etterligne den gamle industriarbeidersosiolekten fra Oslo Øst. Øgrim er ganske dyktig; han har så vidt jeg vet hverken sagt eller skrevet hyperkorrekte former som "har bygga" eller "har skrivd", men poenget er fortsatt: Det er ikke betingelsesløst sant at ML-erne snakket Oslo Øst-dialekt; det ligner, men ML-dialekten er en talemålsvariant som er svært karakteristisk og derfor et takknemlig objekt for parodiering. 
Og for det andre: Ja, hvordan behandler vi latinske flerstavelsesord, abstrakt terminologi og intellektuell fagsjargong når vi snakker en dialekt der disse ikke naturlig hører hjemme? (Det er ikke for ingenting at dialektene ble kalt "bondemål" i forrige århundre.) Dette er jo skriftspråksord og ord som bare folk som har lang utdannelse forstår; skolebøkene er skrevet på nynorsk eller bokmål. En glose som "Marxismen-Leninismen-Mao-Tsetungs-tenkning" er ikke gatespråk; du må være politisk skolert for å vite hva en "isme" er og hva som er karakteristisk for akkurat disse tre "ismene". Det normale når folk låner nye ord inn i en dialekt, er at man i stor grad (ikke nødvendigvis fullt og helt) beholder dem som de er. En nordlending har apokope og muljering i sin dialekt, men formen "apoKOOP", som formelt følger reglene i dialekten, er så rar og unaturlig at den blir ufrivillig komisk. Nordlendingen vil enten uttale e-en på slutten av ordet, omtrent som når engelske lånord får beholde engelsk uttale og bøyning i ungdomsspråket, eller velge et enklere og mer folkelig uttrykk, snakke om å 'forkorte ordene' eller noe. ML-erne tar ikke hensyn til de sosiolingvistiske spillereglene her; de utstyrer latinske termer med trykk på første stavelse, tykke L-er og hunkjønns-A-er og tror at dette er folkelig, selv om folk ikke snakker slik. Dialekten har nemlig sitt eget ordforråd; det er ikke slik at hele riksmålsordboken er gangbar på fiskemottakene og lekeplassene rundt omkring. Det finnes gode ideologiske grunner for å ønske at det skulle være slik, men når nå de sosiale normene i Norge er som de er, er det nødvendig å kvalifisere påstanden om at Øgrim snakker "Oslodialekt". Dessuten blir det nødvendig å bruke et annet ord, ettersom det ikke finnes noe som heter "Oslodialekt". Juryen 1. des 2006 kl. 19:43 (CET)

text: Det som står om Øgrims språk nå, synes jeg er presist og godt. Juryen 27. jun 2007 kl. 03:59 (CEST)
thread_title:  Oslodialekt 

message: Jeg har svart deg her:  Alexanderkg 22. des 2006 kl. 18:14 (CET)
thread_title:  Svar 

message: RV finnes vel ikke lenger, det heter vel Rødt.. Så da kan ikke Tron være medlem i RV når det ikke finnes? Marcus 31. mar 2007 kl. 11:30 (CEST)
replies: text: Fikset  Alexanderkg 25. apr 2007 kl. 21:49 (CEST)
replies: text: :Partiet heter fremdeles RV. De har gjort kjent at de akter å skifte navn etter valget. Kph 25. apr 2007 kl. 21:51 (CEST)
replies: text: ::Partiet RV finnes ikke lenger, men Rødt må stille til valg i høst under navnet Rød Valgallianse av valgtekniske grunner. - Tidsfristen for å stille nye lister var allerede utgått.--AT 24. mai 2007 kl. 11:44 (CEST)
thread_title:  RV 

message: I anledning Trons bortgang synes jeg vi skal jobbe for å få gjort artikkelen om ham så bra som mulig. Det er internt i partiet Rødt foreslått å gi ut et minneskrift om ham, så kanskje en god wikipediaartikkel kunne fått plass i ei sånn bok? bombadil 24. mai 2007 kl. 14:10 (CEST)
replies: text: En god tanke. Artikkelen kan uansett utvides. Titt på nynorsk utgaven som er lengre. --Finn Bjørklid 24. mai 2007 kl. 14:52 (CEST)
replies: text: :Det er sant. Hvor kan vi få bakgrunnstoff? Synes også vi burde se litt på de mange av Trons artikler. Tron laget alltid kjempebra artikler, men en artikkel kan alltid bli bedre, og det tror jeg Tron ville satt pris på. For han la virkelig sjelen sin i arbeidet sitt! :) Marcus 24. mai 2007 kl. 16:11 (CEST)
replies: text: :: Det bør jo nevnes mer om Tron Øgrim som debatant når det gjalt IT, han var jo veldig aktiv på dette ommerådet. --modin 25. mai 2007 kl. 06:05 (CEST)
thread_title:  Forbedring av artikkelen 

message: Dette er vel Wikipedia på bokmål - og det aksepterte Trond, ikke så mye riksmål. Det er hauevis av år sida jeg har vært borti Trond, og kjente ham ikke uten gjennom andre bekjente. Men riksmål trur jeg ikke Trond syntes var helt ok. Derfor bort med (Høyre-sproget) riksmål. Hovde 24. mai 2007 kl. 23:13 (CEST)
replies: text: Er enig i at det kanskje ikke passet i akkurat denne artikkelen, men det er i prinsippet ikke lov til å endre målform. Derimot, (denne artikkelen er vel på radikal bokmål for det meste) må man holde seg til én målform, så hvis noe var riksmål, skulle dette selvfølgelig fjernes. Sier dette mest for prinsippet :) Marcus 25. mai 2007 kl. 19:05 (CEST)
replies: text: :Bra sagt, Marcus. Grautgryta 25. mai 2007 kl. 19:09 (CEST)
thread_title:  Tok vekk riksmål 

message: Jeg synes skriften "Spareribs" er noe forstyrrende på portrettbildet. Kan noen retusjere det vekk kanskje? Ctande 25. mai 2007 kl. 15:12 (CEST)
Jeg er enig i at det ser rart ut. Men vi må være forsiktig med å retusjere bilder. Jeg husker at National Geographic fikk et skikkelig skudd for baugen da de retusjerte et forsidefoto. (Det var en helt bagatellmessig endring, som ikke endret på noe faktainnhold av betydning, men NG la mye prestisje i at alt skulle være sannferdig fremstilt.) Kanskje vi heller kan bytte til et annet bilde igjen? Det ligger endel på :Commons:Category:Tron Øgrim. Hva med et utsnitt av :Image:Jimbo_i_Bergen_-_12.jpg? Jeg synes de beste portrettbildene er de der folk ser ut som de gjør noe. Arj 25. mai 2007 kl. 15:29 (CEST)
replies: text: Laget en ny versjon av bildet fra realfagbygget.:Bilde:Tron Øgrim.3.jpg Om noen vil retusjere det andre så er det sikkert helt i orden, jeg har kontakt med fotografen som var med denne dagen. --Nina 25. mai 2007 kl. 15:44 (CEST)
replies: text: :Er ikke tre portretter på rad vel mye? Slik blir det store hull i teksten. Kan ikke det underste sløyfes? C 25. mai 2007 kl. 15:56 (CEST)

text: Jeg tok meg den frihet å retusjere bildet. Jeg fjernet også «seafood». Godt at vi ikke er National Geographic da. Kjetil r 25. mai 2007 kl. 16:08 (CEST)
replies: text: :Jeg støtter deg i din dåd. Hvis du skulle overfalles av tvil eller anger, så tenk på at fotoer av Stalin ble retusjert for kopparr. Da kan det ikke være galt å retusjere ribben fra et bilde av TØ. Ctande 25. mai 2007 kl. 16:11 (CEST)
replies: text: ::Jeg liker det ikke helt, men jeg er tross alt i godt selskap, jf. bildet til høyre. Kjetil r 25. mai 2007 kl. 16:34 (CEST)
thread_title:  Spareribs 

message: Vet noen dette? Ctande 25. mai 2007 kl. 17:03 (CEST)
replies: text: Såvidt jeg forstår av at han ble funnet av sin datter, døde han hjemme, altså Oslo. Haros 25. mai 2007 kl. 17:12 (CEST)
thread_title:  Fødested, dødssted 

message: Lenken Sånn er livet, som vi viser til, ford TØ snakker om wikipedia, er død. Hvem finner ut av dette? Har den bare blitt endet ved NRKs nyorganisering av disse sidene? Ctande 26. mai 2007 kl. 11:01 (CEST)
replies: text: Det er en direktelenke til en podkastepisode. Hvis du ser på RSS-feeden ser du at bare de seks siste episodene er listet. Det skulle ikke forundre meg om NRK rett og slett fjerner episodene fra serveren når de blir for gamle.

text: Jeg har det opptaket liggende på disk, men har SVJV ikke lov til å legge det ut. Arj 27. mai 2007 kl. 14:25 (CEST)
thread_title:  Sånn er livet-lenken er død 

message: I en redigering har Jeblad fjernet diktator og i stedet satt det mer uskyldige skikkelser om personer som Stalin, Enhver Hoxha, Mao og Stalin. Det er godgjort, utenfor enhver rimelig tvil, at de nevnte herrer styrte ved terror og ignorering av folkeviljen, om en noen gang skal bruke betegnelsen diktator så må det være om nevnte personer. Det er også godtgjort at Øgrim har støttet og forsvart de fire. I og med at jeg mener den versjonen bruker mestermann leverte var bedre (mer NPOV ikke minst) enn det Jeblad leverte så tillater jeg meg å tilbakestille det. Jeg er selvfølgelig ikke mot ytterligere utvikling av avsnittet, men ber spesielt Jeblad om å ikke mekanisk tilbakestille, han får først argumentere for sitt syn og en ny formulering her. Ulf Larsen 31. aug 2007 kl. 16:21 (CEST)
replies: text: Diskusjon om AKPs forhold til andre statsledere, og disses mer eller mindre manglende respekt for menneskerettigheter hører hjemme i artikkelen om AKP. Dette er en biografi og ikke en kronikk. Vedkommende er tilbakestilt etter trolling i artikkelen , og jeg oppfatter en fortsatt tilbakestilling fra Ulf Larsen som vedlikeholdt trolling. Normalt medfører trolling i artikler blokkering, men da Ulflarsen mener aktiviteten er akseptabel så overlater jeg til andre å rydde i artikkelen i fortsettelsen. — Jeblad 31. aug 2007 kl. 16:37 (CEST)
replies: text: :Den er god, nå tar vi det punkt for punkt her. Du skriver over at AKPs forhold til andre statsledere ikke hører hjemme i en biografi. Det kan man hevde, men hvorfor fjerner du ikke da større deler av avsnittet Hard kritikk?

text: :I motsetning til deg vil jeg hevde at dette faktisk hører hjemme i en biografi over Øgrim, fordi han var så sentral i den lille bevegelsen som arbeidet hardt for å innføre et tilsvarende regime i Norge. Når du da reagerer på at jeg tilbakestiller en redigering som erstatter diktator med skikkelse klarer jeg ikke å se at det siste skulle være mer objektivt/nøytralt, snarere tvert imot. Diktator er diktator, Tron var i en lang periode nesegrus i dyrkelse av en rekke av de verste (på linje med oss som fulgte han i AKP) og det må reflekteres i hans biografi, uten Orwellsk nytale.

text: :Om tilbakestilt etter trolling, vedkommende nye bruker la inn en slengbemerkning, som jeg ikke har noen problemer med å forstå, etter Trons friske utsagn rett over. Det ble fjernet av bruker 91 og bruker Mestermann har ikke forsøkt å legge det inn igjen. I begynnelsen har vi alle gjort tabber her, så lenge man ikke fortsetter med det, så er det lite å henge seg opp i etter min mening - og ihvertfall ikke blokkeringsgrunn.

text: :Bruker Mestermann liker ikke Øgrim, mens byråkrat Jeblad liker han og det er helt greit, jeg har selv lenge vært en stor fan av Øgrim. Jeblad som byråkrat bør imidlertid være meget forsiktig med å la sin entusiasme overfor Øgrim smitte over på artikkelen, og det er bra at han overlater videre redigering av den til andre, som har større avstand til artikkelens subjekt. Ulf Larsen 31. aug 2007 kl. 17:04 (CEST)
thread_title:  Utidig fjerning av referanse til diktatorer 

message: Artikkelen er merket med objektivitet etter Ulf Larsens og Mestermanns endringer. — Jeblad 31. aug 2007 kl. 16:42 (CEST)
replies: text: Det er vanskelig å forstå denne objektivitetstaggen. Jeblads versjon av teksten er
replies: text: :at AKP-miljøets folk var begeistret for skikkelser som Enver Hoxha, Stalin, Mao og Pol Pot (for sistnevnte også en tid etter at folk flest var blitt overbevist om at han forestod folkemord i sitt land

text: mens Ulflarsens versjon er
replies: text: :at AKP-miljøets folk, inklusive Øgrim, var begeistret for diktatorer som Enver Hoxha, Stalin, Mao og Pol Pot (for sistnevntes del også i betydelig tid etter at det var allment godtgjort at han bedrev folkemord i sitt land

text: Jeg har til overmål markert ulikhetsordene. Hvorfor John mener at «skikkelser» er et bedre ord enn «dikatorer» er vanskelig å skjønne, på samme måte som «det var allment godtgjort» heller ikke er påfallende POV. Jeg foreslår en mellomløsning, men vil først gjerne høre hvilke(t) av ordene John mener er spesielt lite objektive. Mvh --MHaugen 31. aug 2007 kl. 16:54 (CEST)
replies: text: :Øgrim var da en del av «AKP-miljøets folk»? Hvorfor skal han da nevnes spesifikt? Dette virker ikke helt logisk. C 31. aug 2007 kl. 17:58 (CEST)

text: :Jeg forandret litt og tok bort tagen. Tullete å krangle om ordet "diktator" her. Selvsagt var de nevnte skikkelser diktatorer - det er det ingen som trenger påminnelse om i en artikkel om en ganske annen person, men selvsagt går det godt an å forbedre språket ved å la være å bruke ordet diktator i et avsnitt der "diktatur" allerede forekom to ganger. Ctande 31. aug 2007 kl. 19:12 (CEST)
Det som sto var som fölger:
«Et hovedankepunkt er at AKP-miljøets folk, inklusive Øgrim, var begeistret for diktatorer som Enver Hoxha, Stalin, Mao og Pol Pot (for sistnevntes del også i betydelig tid etter at det var allment godtgjort at han bedrev folkemord i sitt land), og ønsket en væpnet revolusjon i Norge og innførelsen av proletariatets diktatur. Øgrim hadde agitert sterkt for proletariatets diktatur.»
-og det som står nå er:
«Et hovedankepunkt var at Øgrim uttrykte sterk anerkjennelse av kommunistiske statsledere som Enver Hoxha, Mao og Pol Pot (for sistnevntes del også i betydelig tid etter at det var allment godtgjort at han bedrev folkemord i sitt land) og i noen grad for Stalin, og ønsket en væpnet revolusjon i Norge og innførelsen av proletariatets diktatur. Øgrim hadde agitert sterkt for proletariatets diktatur.»
For det förste så er proletariatets diktatur noe ganske annet enn det mer generelle diktatur, det er derfor ikke relevant at det er nevnt. Derpå, smak på begeistret for diktatorer kontra sterk anerkjennelse av kommunistiske statsledere. Jeg vil hevde at det siste er en forskjönnelse av det som faktisk var saken, Ögrim og de som fulgte han hadde en begeistring for diktatorer. Dette er ikke ordspill Ctande, og derfor bör det nevnes i biografien, spesielt fordi Ögrim og de som fulgte han har fått sterk kritikk for dette i ettertid. Kommunistiske statsledere - det höres ikke så ille ut, det er jo noe man kan väre bekjent av å väre. Diktator derimot - og det er jo forsåvidt en pen betegnelse det og - organisatorer av massemord hadde vel värt enda mer presist. Ulf Larsen 31. aug 2007 kl. 19:46 (CEST)

text: Jeg synes for min del at det du sier kommer klart nok frem i biografien. Jeg tror ikke det er mange som vil være enig med deg om at dette er skjønnmalende; man vet hva disse folkene var og trenger ikke ytterlige lesehjelp for å huske at de var ufyselige, og det fremkommer tydelig nok i de respektive artikler. Det er heller ikke slik at vi hver gang ved nevnelse av Hitler passer på å minne om at han var skrekkelig. Ctande 1. sep 2007 kl. 10:52 (CEST)
Jeg vil protestere på bruken av «Jeblads versjon». Artikkelen er tilbakestilt etter trolling av bruker:Mestermann , noe både MHaugen og Ulf Larsen er gjort oppmerksom på. I en slik situasjon er det vanlig å tilbakestille til siste gode versjon, noe de vet begge to. Det er videre ikke akseptabelt å skrive om biografier til kronikker da vi ikke er et debattforum, vi skriver et leksikon. Hvis de ønsker å starte en diskusjon om kommunisme vs kapitalisme foreslår jeg at de finner et annet forum. — Jeblad 1. sep 2007 kl. 11:19 (CEST)
replies: text: :Til Ctande, det er ikke spørsmål om lesehjelp - dette må sees i sammenheng med at det står i avsnittet om kritikk av Øgrim. I Jeblads versjon så ble det frisert så sluttsatsen kommer særs godt ut for Øgrim. Igjen - det dreier seg altså ikke om den biografiske artikkelen om Mao, Stalin osv. - det dreier seg om Øgrims nesegruse dyrkelse av disse og i denne kritiske rammen mener jeg den versjonen som sto før Jeblad var inne og friserte er langt mer balansert.

text: :Til Jeblad, du må gjerne se på diffen om du er uenig med at det er du som har gjort den endringen jeg nå markerer meg mot. Dette er heller ikke noe forsøk på å skrive om en biografi til en kronikk, men diskusjon om hvordan et viktig kritisk avsnitt om en ganske så omstridt person bør fremtre. Slik det står nå så er det litt kritikk og så en fin landing for Øgrims del med en forsvarstale som han kommer svært så godt ut av - om den som leser det ikke kjenner forhistorien (at de såkalte statsledere var en gjeng diktatoriske mordere, at Øgrim fritt kunne planlegge og få statsstøtte for sin revolusjonære bevegelse osv.) - og at dette skjedde etter hele dette tankespinnet allerede var avslørt en gang før (Stalins mordkampanjer var vel kjent på 1960-tallet).

text: :Men for å bringe artikkelen videre, det er godt mulig at den bør skrives på nytt, problemet er vel å finne noen med innsikt og samtidig avstand. For min del skal jeg ihvertfall holde meg langt unna. Ulf Larsen 4. sep 2007 kl. 12:19 (CEST)
replies: text: ::Med klar margin er dette debatt! ;) — Jeblad 31. aug 2008 kl. 17:17 (CEST)
thread_title: Objektivitet

message: Sitatene må påføres kilder, og der det kommer påstander om hans meninger må det også påføres kilder. Som minimum må det sannsynliggjøres at meningene faktisk er korrekte. — Jeblad 31. aug 2008 kl. 17:19 (CEST)
thread_title:  Sitater og påstander om hans meninger 

message: Jeg har nettopp endret 3 ekstern(e) lenke(r) i artikkelen Tron Øgrim. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20070622064143/http://www2.tv2.no/riketstilstand/n2i.vis?par=7071 til http://www2.tv2.no/riketstilstand/n2i.vis?par=7071
*La til arkivet https://web.archive.org/web/20070420060837/http://www.itavisen.no/php/art.php?id=305641 til http://www.itavisen.no/php/art.php?id=305641
*La til arkivet https://web.archive.org/web/20070830002546/http://www.marxisme.no/tron.html til http://www.marxisme.no/tron.html
Med hilsen—InternetArchiveBot (Rapporter feil) 5. aug. 2017 kl. 18:26 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Tron Øgrim. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20050328003226/http://org.ntnu.no/ud/dusker/html/9802/talemaalsmakt.html til http://org.ntnu.no/ud/dusker/html/9802/talemaalsmakt.html
Med hilsen—InternetArchiveBot (Rapporter feil) 15. nov. 2017 kl. 11:52 (CET)
thread_title:  Endret eksterne lenker 

message: Jeg har nettopp endret 4 ekstern(e) lenke(r) i artikkelen Tron Øgrim. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20071112014538/http://virksommeord.uib.no/taler?id=379 til http://virksommeord.uib.no/taler?id=379
*La til arkivet https://web.archive.org/web/20071112014538/http://virksommeord.uib.no/taler?id=379 til http://virksommeord.uib.no/taler?id=379
*La til arkivet https://web.archive.org/web/20071112020841/http://virksommeord.uib.no/taler?id=378 til http://virksommeord.uib.no/taler?id=378
*La til arkivet https://web.archive.org/web/20130429171929/http://virksommeord.uib.no/personer?id=220 til http://virksommeord.uib.no/personer?id=220
Med hilsen—InternetArchiveBot (Rapporter feil) 20. feb. 2018 kl. 11:30 (CET)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Tron Øgrim. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20070927214920/http://www.artemisia.no/magasinet/tron.html til http://www.artemisia.no/magasinet/tron.html
Med hilsen—InternetArchiveBot (Rapporter feil) 19. apr. 2019 kl. 23:27 (CEST)
thread_title:  Endret eksterne lenker 

message: Jeg har nettopp endret 3 ekstern(e) lenke(r) i artikkelen Tron Øgrim. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20070627104801/http://www.klassekampen.no/kk/index.php/news/home/artical_categories/nyheter/2007/may/la_grunnlaget_for_ml til http://www.klassekampen.no/kk/index.php/news/home/artical_categories/nyheter/2007/may/la_grunnlaget_for_ml
*La til arkivet https://web.archive.org/web/20070627104801/http://www.klassekampen.no/kk/index.php/news/home/artical_categories/nyheter/2007/may/la_grunnlaget_for_ml til http://www.klassekampen.no/kk/index.php/news/home/artical_categories/nyheter/2007/may/la_grunnlaget_for_ml
*La til arkivet https://web.archive.org/web/20070627151003/http://www.klassekampen.no/kk/index.php/news/home/artical_categories/kommentarer/2007/may/tron_oegrim til http://www.klassekampen.no/kk/index.php/news/home/artical_categories/kommentarer/2007/may/tron_oegrim
Med hilsen—InternetArchiveBot (Rapporter feil) 4. apr. 2021 kl. 01:05 (CEST)
thread_title:  Endret eksterne lenker